spôsobil Slovensku, dosahuje sumu 10 megatendrov, ktorá môže konkurovať výške rozpočtu, ročného štátneho rozpočtu. Tým chcem povedať jedno, že my tu silou-mocou chceme prezentovať ako ministra Januška, bývalého, tak nového ministra Igora Štefanova ako proste nejakých neschopných babrákov, ktorí vedome chceli ublížiť tomuto štátu, čo nie je určite pravda, a tender, resp. uznesenie Úradu pre verejné obstarávanie to aj jednoznačne hovorí – a jednoznačne hovorí –, že nedošlo k nijakému závažnému porušeniu ničoho pri výbere. A po druhé chcem zdôrazniť jedno, že toto ministerstvo má desaťnásobne lepšie výsledky v čerpaní eurofondov ako ministerstvo za vládnutia našich maďarských spoluobčanov, keď tam vládli. Desaťnásobne lepšie. A myslím si, že má najlepšie čerpanie v rámci ministerstiev tejto vlády. Takže treba si skutočne zvážiť, čo sa hovorí ako klady a zápory celej tejto záležitosti. Chcem ale zdôrazniť, že v konečnom dôsledku, viete, vyjadrovať za každú cenu názor, že tu došlo k nejakému pochybeniu zákona, a pritom v pozadí robiť všetko pre to, aby sme poškodili tomuto štátu a týmto občanom Slovenskej republiky v zahraničí, konkrétne v Bruseli, tak to je už trošku veľa. Takto sa vyjadrujú aj politici v rámci Európskej únie, že to je pre nich nepochopiteľné, že vnútri, znútra ľudia doslovne krivo svedčia, krivo obviňujú, a tým pádom je pre nich prijateľnejšie zlo, zlo pre tento štát a každé zlo je pre nich dobro. To je pre mňa absolútne nepochopiteľné! Na záver by som chcel povedať jedno, že skutočne ja som hlboko presvedčený o tom, že ako pán minister Janušek, tak pán minister Igor Štefanov skutočne neporušili absolútne nič, výsledky ministerstva sú veľmi dobré, nadštandardne dobré a v každom prípade majú dôveru klubu poslancov Slovenskej národnej strany. (Potlesk.)
Kritika kritikov nástenkového tendra Obhajova ministra Janušeka, ale aj silný negatívny odkaz na predchádzajúceho ministra. Ale asi celkovo pozitívny tón. Stance je zmiešaný, lebo na jednej strane chodia kydať na vládu v Bruseli, ale potom hovorí, že aj politici v EÚ nechápu kritiku. Ale potom to točí so zlom a to sa javí ako negatívne.